Greedy (qo‘shiq). „Greedy“- kanadalik qoʻshiqchi va raqqosa Tate McRaye tomonidan kuylangan qoʻshiq. U RCA Records tomonidan 2023-yil 15-sentabrida Think Later (2023)ikkinchi studiyaviy albomining birinchi qismi sifatida chiqarildi. Qoʻshiqni Amy Allen, Jasper Harris va OneRepublic nomli rok guruhining bosh qoʻshiqchisi Ryan Tedder bilan birgalikda McRae tomonidan yozilgan boʻlib, Grant Boutin bilan birgalikda qoʻshiq ishlab chiqilgan. Lirik jihatdan, McRae bu qoʻshiqni ayollarning imkoniyatlarini kengaytirishga bagʻishlangan sheʼr sifatida taʼriflagan. Qoʻshiq tijoriy jihatdan muvaffaqiyatli boʻlib, Billboard Global 200 va Canadian Hot 100 roʻyxatlarida birinchi oʻrinni va Billboard Hot 100 roʻyxatida esa uchinchi oʻrinni egalladi. Qoʻshiq 2024-yilgi Juno mukofotlari marosimida yilning eng yaxshi qoʻshigʻi nominatsiyasida Juno mukofoti sovrindori boʻldi. Tarixi va relizi. 2022-yil dekabr oyida McRae birinchi marta oʻzining yangi musiqa davri haqida gapirib, u musiqaga ishtiyoqi ortgani va bundan keyin nimalar qilishini aytdi. Qoʻshiq uning hayotida yangi sahifani belgilab berdi. Qoʻshiq matnida uning barda bir erkak bilan uchrashuvi aks etgan, u erkakni sirli deb takidlagan. Oʻylab koʻrib, McRae uning fikriga qoʻshildi va qoʻshiqni yaratish koʻp vaqt olishini aytdidi. Keyin u oʻziga boʻlgan mutloq ishonch hissi bilan „Greedy“ni yozdi. Natija u kutgandek boʻldi, u buni ayollarga kuch bagʻishlovchi qoʻshiq deb taʼrifladi. Qoʻshiqchining taʼkidlashicha, bu qoʻshiqda odamlar birinchi marta uni koʻproq shijoatli va quvnoq tomonlariga guvoh boʻlishdi va bu koʻplab tomoshabinlar uchun ham kutilmagan boʻldi. Qoʻshiq 2023-yil yanvar oyida yozilgan boʻlib, 4-avgust kuni McRaening TikTok sahifasida quvnoq janrda olib chiqildi. Keyinchalik platformada bunga turli xil ovozlarda 200 000 dan ortiq videolar yasaldi. Billboard jurnali yozuvchisi Kyle Denisning taʼkidlashicha, qoʻshiq TikTokga yoʻnaltirilgan reklama rejasining muvaffaqiyatli namunasi, chunki u tasodifiy mashhurlik emas, balki McRae tomonidan muntazam ravishda qoʻshiqning kulguli qismlarining muvaffaqiyatga erishuvi edi. Klipi. 2023-yil 15-sentabrda rejissyor Aerin Moreno boshchiligida musiqiy klip ommaga taqdim etildi. Vizual tasvirlar boʻsh xokkey arenasiga oʻrnatilgan va McRae xokkey qoʻlqopini kiygan holda muz tekislovchi mashina haydayotgani tasvirlangan. Keyingi raqs sahnalari esa Sean Bankhead tomonidan ijro etilgan. Rolling Stone jurnali muharriri Tomas Mierning taʼkidlashicha, McRae ushbu klipida xokkeyga boʻlgan muhabbatini koʻrsatibgina qolmay, u Kanada merosi ekanligini ham tan olgan. Chart koʻrsatkichlari. Statiskiga koʻra, qoʻshiq Avstriya, Kanada, Norvegiya va Daniya mamlakatlari xit-paradlarida yuqori oʻrinlarni, soʻnggi ikki mamlakatda esa birinchi oʻrinni egallagan. Shuningdek, u kamida 20 ta mamlakatda, jumladan Avstraliya, Belgiya, Fransiya, Germaniya, Vengriya, Irlandiya, Yangi Zelandiya, Polsha, Shveysariya, Buyuk Britaniya va Qoʻshma Shtatlarda kuchli oʻntalikka, Braziliya va Italiyada esa kuchli 50 talikka kirdi. Bu uning Billboard Hot 100 roʻyxatida kuchli oʻntalikka kirgan birinchi qoʻshigʻi boʻlib, u 3-oʻrinni qayd etgan.